CELEX: 
Language: ga
Date: 2021-09-29 00:00:00
Title: RIALACHÁN TARMLIGTHE (AE) …/... ÓN gCOIMISIÚN lena leasaítear an Iarscríbhinn a ghabhann le Rialachán (AE) 2019/452 ó Pharlaimint na hEorpa agus ón gComhairle lena gcuirtear ar bun creat maidir le hinfheistíochtaí díreacha coigríche isteach san Aontas a scagadh

MEABHRÁN MÍNIÚCHÁIN
            
            
               1.COMHTHÉACS AN GHNÍMH THARMLIGTHE
            
            
               Is é príomhchuspóir Rialachán (AE) 2019/452 ó Pharlaimint na hEorpa agus ón gComhairle lena mbunaítear creat maidir le hinfheistíochtaí díreacha coigríche isteach san Aontas a scagadh
                  1
                (‘an Rialachán’) feasacht níos fearr a chruthú i measc na mBallstát agus an Choimisiúin Eorpaigh maidir le rioscaí ó infheistíochtaí díreacha coigríche áirithe (‘IDC’) a d’fhéadfadh, in imthosca áirithe, difear a dhéanamh don tslándáil nó don ord poiblí san Aontas. 
            
            
               Bunaítear le hAirteagail 6 go 11 den Rialachán sásra comhair faoina mbeidh ar na Ballstáit agus ar an gCoimisiún faisnéis a mhalartú agus barúlacha a thabhairt maidir le IDCanna, infheistíochtaí ar dócha go ndéanfaidh siad difear don tslándáil nó don ord poiblí i níos mó ná Ballstát amháin. 
            
            
               Is é is aidhm don Rialachán freisin feasacht IDC a dhéanann difear do thionscadail agus do chláir atá chun leasa an Aontais a mhéadú. Chun na críche sin, ceadaítear don Choimisiún le hAirteagal 8 den Rialachán tuairim a eisiúint nuair a mheasann sé gur dócha go ndéanfaidh IDC difear do thionscadail nó do chláir atá chun leasa an Aontais ar fhorais na slándála nó an oird phoiblí, tuairim a sheolfar chuig gach Ballstát. Luaitear in Airteagal 8(2)(c) go dtabharfaidh an Ballstát ina bhfuil sé beartaithe an infheistíocht a dhéanamh nó ina ndearnadh an infheistíocht sin ‘lánaird’ ar an tuairim sin agus tabharfaidh an Ballstát míniú don Choimisiún i gcás nach leanfar an tuairim sin. 
            
            
               Leagtar amach in Airteagal 8(3) gur tionscadail nó cláir atá chun leasa an Aontais iad na tionscadail nó na cláir sin a fuair méid mór nó cion suntasach de chistiú ón Aontas nó a chumhdaítear le dlí an Aontais maidir le bonneagar criticiúil, teicneolaíochtaí criticiúla nó ionchuir chriticiúla atá ríthábhachtach don tslándáil agus don ord poiblí. Tá liosta na dtionscadal agus na gclár i gceangal leis an Rialachán. De bhun Airteagal 8(4), glacfaidh an Coimisiún gníomhartha tarmligthe chun an liosta sin a leasú.
            
            
               I bhfianaise na bhforbairtí a rinneadh i ndiaidh an nuashonraithe dheireanaigh ar an Iarscríbhinn an 13 Iúil 2020
                  2
               , lena n‑áirítear glacadh an Chreata Airgeadais Ilbhliantúil le haghaidh na mblianta 2021 go 2027
                  3
                (‘CAI 2021-2027’), sainaithníodh gur chomhlíon na tionscadail agus na cláir seo a leanas atá chun leasa an Aontais critéir Airteagal 8(3) agus, dá bhrí sin, moltar iad a chur leis an liosta atá i gceangal leis an Rialachán.
            
            
               1.Is é is aidhm don Chlár Spáis leanúnachas infheistíochta a áirithiú i ngníomhaíochtaí spáis an Aontais, dul chun cinn eolaíoch agus teicniúil a spreagadh agus tacú le hacmhainneacht iomaíochais agus nuálaíochta thionscal spáis na hEorpa. Tugtar le chéile ann an bonneagar atá ann cheana agus déantar coimirciú ar leanúnachas agus forbairt an Chórais Dhomhanda an Aontais um Loingseoireacht Satailíte (Galileo), Breis‑seirbhís na hEorpa um Loingseoireacht Gheochobhsaí (EGNOS), chomh maith le clár an Aontais um fhaire agus um fhaireachán na Cruinne (Copernicus), atá saor in aisce agus inrochtana go hoscailte. Ar an dara dul síos, is é is aidhm dó freisin comhpháirteanna nua slándála a fhorbairt, amhail Feasacht Staide an Spáis (SSA), lena n‑áirítear fo-chomhpháirt Fhaireachas agus Rianú Spáis (SST) nó an tseirbhís nua um Chumarsáid Satailíte Rialtais (GOVSATCOM) le haghaidh an Aontais agus údaráis na mBallstát. Ar an tríú dul síos, cothaíonn sé tionscal spáis atá láidir agus nuálach, e.g. trí rochtain a fheabhsú do ghnólachtaí nuathionscanta spáis agus d’fhiontair bheaga agus mheánmhéide (FBManna) ar mhaoiniú riosca, rochtain ar shaoráidí tástála agus próiseála a éascú, nó trí dheimhniú agus caighdeánú a chur chun cinn. Ar an gceathrú dul síos, is é is aidhm dó rochtain neamhspleách an Aontais ar an spás a choinneáil ar bun, e.g. trí éileamh an Aontais ar sheirbhísí lainseála agus infheistíochtaí i dteicneolaíocht nuálach a chomhiomlánú, amhail lainseálaithe in‑athúsáidte.
            
            
               2.Is í Fís Eorpach príomhchlár cistiúcháin an Aontais le haghaidh taighde agus nuálaíochta agus tacaíonn sé, inter alia, le gníomhaíochtaí atá ríthábhachtach don tslándáil nó don ord poiblí san Aontas. Agus Fís Eorpach á cur chun feidhme aige, féadfaidh an tAontas dul i mbun cineálacha áirithe comhpháirtíochtaí príobháideacha-poiblí agus comhpháirtíochtaí poiblí‑poiblí arna sainiú go dlíthiúil. D’ainneoin na comhpháirtíochtaí a bheith ailínithe le cuspóirí Fís Eorpach agus a bheith cumhdaithe, d'fhéadfaí a mhaíomh, leis an gclár, is ionstraimí suntasacha ar leith iad na comhpháirtíochtaí sin a bhfuil bunús dlí aonair acu sa dlí príomha, i.e. Airteagal 185 agus Airteagal 187 de CFAE. Ar mhaithe le deimhneacht níos fearr, is iomchuí a lua go sainráite comhpháirtíochtaí atá i bhfoirm rannpháirtíocht an Aontais i gcláir a dhéanann roinnt Ballstát, ionstraimí amhail Comhghnóthais nó comhlachtaí amhail an Institiúid Eorpach um Nuálaíocht agus Theicneolaíocht.
            
            
               3.Tacaíonn Clár Taighde agus Oiliúna Euratom 2021-2025 le gníomhaíochtaí taighde agus oiliúna sa réimse núicléach le béim ar shábháilteacht núicléach, slándáil núicléach, dramhaíl radaighníomhach agus bainistiú breosla spíonta, cosaint ar radaíocht agus fuinneamh comhleá. Is é is aidhm dó freisin feabhas a chur ar réimsí an oideachais, na hoiliúna agus na rochtana ar bhonneagair thaighde. Thairis sin, tacaíonn sé le soghluaisteacht taighdeoirí sa réimse núicléach faoi chuimsiú Ghníomhaíochtaí Marie Skłodowska-Curie (MSCA) de Fís Eorpach. Baineann an clár úsáid as na hionstraimí agus na rialacha céanna le haghaidh rannpháirtíochta agus atá in úsáid ag Fís Eorpach. Tá sé teoranta do 5 bliana, agus síneadh 2 bliana le cur leis in 2025 d’fhonn é a ailíniú le CAI 2021-2027.
            
            
               4.Maoinítear leis an tSaoráid um Chónascadh na hEorpa príomhthionscadail i réimse an iompair, sa réimse digiteach agus i réimse an fhuinnimh. Is é is aidhm dó dlús a chur le hinfheistíocht i réimse na ngréasán tras‑Eorpach agus cistiú a ghiaráil ón earnáil phoiblí agus ón earnáil phríobháideach agus, san am céanna, deimhneacht dhlíthiúil á méadú agus prionsabal na neodrachta teicneolaíche á urramú. Ó thaobh réimse an iompair de, cuireann sé gréasáin idirnasctha agus ilmhódacha chun cinn chun bonneagar iarnróid, bóithre, uiscebhealaí intíre agus muirí a fhorbairt agus a nuachóiriú, chomh maith le soghluaisteacht shábháilte agus shlán. Áirithítear leis freisin nuair a chuirfear bonneagar in oiriúint chun feabhas a chur ar an tsoghluaisteacht mhíleata laistigh den Aontas, go mbeidh sé comhoiriúnach le dé-úsáid, agus go bhfreastalóidh sé ar riachtanais shibhialta agus mhíleata araon. Ó thaobh na hearnála fuinnimh de, is é is aidhm don chlár rannchuidiú leis an margadh fuinnimh Eorpach a chomhtháthú a thuilleadh, idir-inoibritheacht na líonraí fuinnimh thar theorainneacha agus earnálacha a fheabhsú, an dícharbónú a éascú, agus slándáil an tsoláthair a áirithiú. Tá cistiú ar fáil freisin do thionscadail trasteorann i réimse ghiniúint an fhuinnimh in‑athnuaite. Ó thaobh réimse na nascachta digití de, léiríonn raon feidhme an chláir go mbraitheann claochlú digiteach an gheilleagair agus na sochaí i gcoitinne ar rochtain uilíoch ar líonraí iontaofa ardacmhainneachta agus fíor-ardacmhainneachta. Chun a bheith i dteideal tacaíocht a fháil, ní mór do thionscadal rannchuidiú leis an margadh aonair digiteach agus le spriocanna nascachta an Aontais. 
            
            
               5.Is é an Clár don Eoraip Dhigiteach an chéad ionstraim airgeadais de chuid an Aontais atá dírithe ar an teicneolaíocht dhigiteach a thabhairt do ghnólachtaí agus do shaoránaigh. Cuirtear cistiú ar fáil do thionscadail i gcúig réimse ríthábhachtacha: sár-ríomhaireacht, intleacht shaorga, cibearshlándáil, ardscileanna digiteacha, agus úsáid fhorleathan na dteicneolaíochtaí digiteacha a áirithiú ar fud an gheilleagair agus na sochaí. Déanfar mionchoigeartú ar an gclár chun an bhearna idir an taighde ar theicneolaíochtaí digiteacha agus an úsáid a bhaintear astu a líonadh, agus chun torthaí taighde a chur ar an margadh – chun leasa shaoránaigh agus ghnólachtaí na hEorpa, agus go háirithe fiontair bheaga agus mheánmhéide. Tacaíonn infheistíochtaí faoin gClár don Eoraip Dhigiteach le dhá chuspóir an Aontais maidir le haistriú glas agus claochlú digiteach agus le hathléimneacht, neamhspleáchas straitéiseach oscailte agus ceannasacht dhigiteach an Aontais a neartú. Comhlánaíonn sé cláir eile de chuid an Aontais, amhail an clár réime um thaighde agus um nuálaíocht de Fís Eorpach agus an tSaoráid um Chónascadh na hEorpa le haghaidh bonneagar digiteach. 
            
            
               6.Is é is aidhm don Chiste Eorpach Cosanta iomaíochas agus nuálaíocht bhonn teicneolaíoch agus tionsclaíoch cosanta na hEorpa a chothú agus, ar an dóigh sin, cuirfidh sé le slándáil agus neamhspleáchas straitéiseach an Aontais. Is é is aidhm dó cláir chomhoibritheacha a spreagadh agus, trí thacú le gníomhaíochtaí comhoibríocha taighde agus forbartha, dreasachtaí is gá a chur ar fáil chun borradh a chur faoin gcomhar ag gach céim den timthriall tionsclaíoch. Leanann sé dhá chlár atá luaite cheana san Iarscríbhinn, eadhon an Réamhbheart maidir le Taighde Cosanta agus an Clár Eorpach Forbartha Tionscal i réimse na Cosanta. Thairis sin, beidh dlúthnaisc idir an Ciste agus tionscadail a chuirtear chun feidhme faoi chuimsiú an Bhuanchomhair Struchtúrtha (PESCO) i bhfoirm ráta cistiúcháin níos airde a dheonófar do thionscadail incháilithe PESCO.
            
            
               7.Tá an Clár EU4Health ar cheann de fhreagairtí an Aontais ar phaindéim COVID‑19, paindéim a raibh mórthionchar aici ar bhaill foirne leighis agus cúraim sláinte, ar othair agus ar chórais sláinte san Aontas. Ós rud é gurb é an clár sláinte is mó de chuid an Aontais Eorpaigh riamh, is é is aidhm dó córais sláinte a dhéanamh níos athléimní chun déileáil le bagairtí sláinte trasteorann amhail COVID‑19 agus feabhas a chur ar acmhainneacht bainistithe géarchéime agus ullmhacht paindéime níos fearr; infhaighteacht, inrochtaineacht agus inacmhainneacht táirgí íocshláinte agus feistí leighis agus táirgí atá ábhartha i gcás géarchéime san Aontas a fheabhsú, tacú leis an nuálaíocht; agus an claochlú digiteach a chur chun cinn.
            
            
               2.COMHAIRLIÚCHÁIN ROIMH GHLACADH AN GHNÍMH
            
            
               I gcomhréir le mír 4 den Chomhthuiscint ar na gníomhartha tarmligthe idir Parlaimint na hEorpa, an Chomhairle agus an Coimisiún Eorpach, rinneadh comhairliúcháin thrédhearcacha iomchuí, lena n‑áirítear ar leibhéal na saineolaithe, ar an ngníomh tarmligthe seo. Chuathas i gcomhairle leis an ngrúpa saineolaithe maidir le hinfheistíochtaí díreacha coigríche isteach san Aontas Eorpach a scagadh.
            
            
               3.EILIMINTÍ DLÍ AN GHNÍMH THARMLIGTHE
            
            
               Le hAirteagal 8(3) den Rialachán tugtar de chumhacht don Choimisiún gníomhartha tarmligthe a ghlacadh d’fhonn liosta na dtionscadal agus na gclár atá chun leasa an Aontais a leasú.
            
            
               Ba cheart na tionscadail agus na cláir seo a leanas a chur leis an Iarscríbhinn a ghabhann leis an Rialachán:
            
         
         
            
               –Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear Clár Spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013 agus (AE) Uimh. 377/2014 agus Cinneadh Uimh. 541/2014/AE.
            
            
               –Rialachán (AE) 2021/695 ó Pharlaimint na hEorpa agus ón gComhairle an 28 Aibreán 2021 lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos na rialacha maidir le rannpháirtíocht agus scaipeadh agus lena n‑aisghairtear Rialacháin (AE) Uimh. 1290/2013 agus (AE) Uimh. 1291/2013.
            
            
               –Rialachán (Euratom) 2021/765 ón gComhairle an 10 Bealtaine 2021 lena mbunaítear Clár Taighde agus Oiliúna an Chomhphobail Eorpaigh do Fhuinneamh Adamhach don tréimhse 2021-2025 lena gcomhlánaítear Fís Eorpach – an Clár Réime um Thaighde agus um Nuálaíocht agus lena n‑aisghairtear Rialachán (Euratom) 2018/1563.
            
            
               –Rialachán (AE) 2021/1153 ó Pharlaimint na hEorpa agus ón gComhairle an 7 Iúil 2021 lena mbunaítear an tSaoráid um Chónascadh na hEorpa agus lena n‑aisghairtear Rialacháin (AE) Uimh. 1316/2013 agus (AE) Uimh. 283/2014.
            
            
               –Rialachán (AE) 2021/694 ó Pharlaimint na hEorpa agus ón gComhairle an 29 Aibreán 2021 lena mbunaítear an Clár don Eoraip Dhigiteach agus lena n‑aisghairtear Cinneadh (AE) 2015/2240.
            
            
               –Rialachán (AE) 2021/697 ó Pharlaimint na hEorpa agus ón gComhairle an 29 Aibreán 2021 lena mbunaítear an Ciste Eorpach Cosanta agus lena n‑aisghairtear Rialachán (AE) 2018/1092.
            
            
               –Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochta an Aontais i réimse na sláinte (“Clár EU4Health”) don tréimhse 2021-2027, agus lena n‑aisghairtear Rialachán (AE) Uimh. 282/2014.
            
            
               RIALACHÁN TARMLIGTHE (AE) …/... ÓN gCOIMISIÚN
            
            
               an 29.9.2021
            
            
               lena leasaítear an Iarscríbhinn a ghabhann le Rialachán (AE) 2019/452 ó Pharlaimint na hEorpa agus ón gComhairle lena gcuirtear ar bun creat maidir le hinfheistíochtaí díreacha coigríche isteach san Aontas a scagadh
            
            
               TÁ AN COIMISIÚN EORPACH,
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Rialachán (AE) 2019/452 ó Pharlaimint na hEorpa agus ón gComhairle an 19 Márta 2019 lena gcuirtear ar bun creat maidir le hinfheistíochtaí díreacha coigríche isteach san Aontas a scagadh
                  4
               , agus go háirithe Airteagal 8(4) de, 
            
            
               De bharr an mhéid seo a leanas:
            
            
               (1)De bhun Airteagal 8(3) de Rialachán (AE) 2019/452, áireofar na tionscadail nó na cláir atá chun leasa an Aontais sna tionscadail nó sna cláir sin a fuair méid mór nó cion suntasach de chistiú ón Aontas nó a chumhdaítear le dlí an Aontais maidir le bonneagar criticiúil, teicneolaíochtaí criticiúla nó ionchuir chriticiúla atá ríthábhachtach don tslándáil agus don ord poiblí. 
            
            
               (2)Leagtar amach liosta na dtionscadal nó na gclár atá chun leasa an Aontais dá dtagraítear in Airteagal 8(3) de Rialachán (AE) 2019/452 san Iarscríbhinn a ghabhann leis an Rialachán sin.
            
            
               (3)Shainaithin an Coimisiún roinnt tionscadal agus clár eile atá incháilithe lena gcur san áireamh sa liosta atá i gceangal le Rialachán (AE) 2019/452. 
            
            
               (4)Is é is aidhm don Chlár Spáis
                  5
                leanúnachas infheistíochta a áirithiú i ngníomhaíochtaí spáis an Aontais, dul chun cinn eolaíoch agus teicniúil a spreagadh agus tacú le hacmhainneacht iomaíochais agus nuálaíochta thionscal spáis an Aontais. Tugtar le chéile ann an bonneagar atá ann cheana agus déantar coimirciú ar leanúnachas agus forbairt an Chórais Dhomhanda an Aontais um Loingseoireacht Satailíte (Galileo), Breis‑seirbhís na hEorpa um Loingseoireacht Gheochobhsaí (EGNOS) chomh maith le clár an Aontais um fhaire agus um fhaireachán na Cruinne (Copernicus), atá saor in aisce agus inrochtana go hoscailte. Is é is aidhm dó freisin comhpháirteanna nua slándála a fhorbairt, amhail Feasacht Staide an Spáis (SSA), lena n‑áirítear fo-chomhpháirt Fhaireachas agus Rianú Spáis (SST) agus an tseirbhís nua um Chumarsáid Satailíte Rialtais le haghaidh an Aontais agus údaráis na mBallstát. Cothaíonn sé tionscal spáis atá láidir agus nuálach agus is é is aidhm dó rochtain uathrialach an Aontais ar an spás a chaomhnú.
            
            
               (5)Is í Fís Eorpach
                  6
                príomhchlár cistiúcháin an Aontais le haghaidh taighde agus nuálaíochta agus tacaíonn sé, inter alia, le gníomhaíochtaí atá ríthábhachtach don tslándáil nó don ord poiblí san Aontas. 
            
            
               (6)Tacaíonn Clár Taighde agus Oiliúna Euratom 2021-2025
                  7
                le gníomhaíochtaí taighde agus oiliúna núicléach le béim ar shábháilteacht núicléach, slándáil núicléach, dramhaíl radaighníomhach agus bainistiú breosla spíonta, cosaint ar radaíocht agus fuinneamh comhleá. Is é is aidhm dó freisin feabhas a chur ar réimsí an oideachais, na hoiliúna agus na rochtana ar bhonneagair thaighde. 
            
         
         
            
               (7)Maoinítear leis an tSaoráid um Chónascadh na hEorpa
                  8
                príomhthionscadail i réimse an iompair, sa réimse digiteach agus i réimse an fhuinnimh. Féadfaidh a cuid gníomhaíochtaí cistiú a sholáthar do bhonneagar criticiúil, bíodh sé fisiciúil nó fíorúil, agus do theicneolaíochtaí criticiúla.
            
            
               (8)Is é an Clár don Eoraip Dhigiteach
                  9
                an chéad ionstraim airgeadais de chuid an Aontais atá dírithe ar an teicneolaíocht dhigiteach a thabhairt do ghnólachtaí agus do shaoránaigh. Cuirtear cistiú ar fáil leis do thionscadail i réimsí a d’fhéadfadh a bheith ríthábhachtach don tslándáil nó don ord poiblí san Aontas, amhail sár-ríomhaireacht, intleacht shaorga, cibearshlándáil agus ardscileanna digiteacha. 
            
            
               (9)Tá sé beartaithe gur ionstraim é an Ciste Eorpach Cosanta
                  10
                chun iomaíochas agus nuálaíocht bhonn teicneolaíoch agus tionsclaíoch cosanta an Aontais a chothú agus, ar an dóigh sin, cuirfear le slándáil agus neamhspleáchas straitéiseach an Aontais. 
            
            
               (10)Tá Clár
                  11
                EU4Health ar ceann de fhreagairtí an Aontais ar phaindéim COVID‑19, agus dá bhrí sin tá ról tábhachtach aige maidir leis an ord poiblí a áirithiú tríd an tsláinte phoiblí. Is é is aidhm dó córais sláinte a dhéanamh níos athléimní chun déileáil le bagairtí sláinte trasteorann amhail COVID‑19 agus feabhas a chur ar acmhainneacht bainistithe géarchéime agus ullmhacht paindéime níos fearr; infhaighteacht, inrochtaineacht agus inacmhainneacht táirgí íocshláinte agus feistí leighis agus táirgí atá ábhartha i gcás géarchéime san Aontas a fheabhsú, tacú leis an nuálaíocht; agus an claochlú digiteach a chur chun cinn.
            
            
               (11)Ba cheart, dá bhrí sin, Rialachán (AE) 2019/452 a leasú dá réir,
            
            
               TAR ÉIS AN RIALACHÁN SEO A GHLACADH:
            
            
               Airteagal 1
            
            
               Cuirtear an téacs a leagtar amach san Iarscríbhinn a ghabhann leis an Rialachán seo in ionad na hIarscríbhinne a ghabhann le Rialachán (AE) 2019/452. 
            
            
               Airteagal 2
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil, 29.9.2021
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
            
         
         
            
                  
                     (1)
                  
                        IO L 79I, 21.3.2019, lch. 1.
               
               
                  
                     (2)
                  
                        Rialachán Tarmligthe (AE) 2020/1298 ón gCoimisiún an 13 Iúil 2020 lena leasaítear an Iarscríbhinn a ghabhann le Rialachán (AE) 2019/452 ó Pharlaimint na hEorpa agus ón gComhairle lena gcuirtear ar bun creat maidir le hinfheistíochtaí díreacha coigríche isteach san Aontas a scagadh (IO L 304, 18.9.2020, lch. 1).
               
               
                  
                     (3)
                  
                        Rialachán (AE, Euratom) 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil le haghaidh na mblianta 2021 go 2027 (IO L 433I, 22.12.2020, lch. 11).
               
               
                  
                     (4)
                  
                        IO L 79I, 21.3.2019, lch. 1.
               
               
                  
                     (5)
                  
                        Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear clár spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013 agus (AE) Uimh. 377/2014 agus Cinneadh Uimh. 541/2014/AE (IO L 170, 12.5.2021, lch. 69).
               
               
                  
                     (6)
                  
                        Rialachán (AE) 2021/695 ó Pharlaimint na hEorpa agus ón gComhairle an 28 Aibreán 2021 lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos a rialacha maidir le rannpháirtíocht agus scaipeadh, agus lena n‑aisghairtear Rialacháin (AE) Uimh. 1290/2013 agus (AE) Uimh. 1291/2013 (IO L 170, 12.5.2021, lch. 1).
               
               
                  
                     (7)
                  
                        Rialachán (Euratom) 2021/765 ón gComhairle an 10 Bealtaine 2021 lena mbunaítear Clár Taighde agus Oiliúna an Chomhphobail Eorpaigh do Fhuinneamh Adamhach don tréimhse 2021-2025 lena gcomhlánaítear Fís Eorpach – an Clár Réime um Thaighde agus um Nuálaíocht agus lena leasaítear Rialachán (Euratom) 2018/1563 (IO L 167I, 12.5.2021, lch. 81).
               
               
                  
                     (8)
                  
                        Rialachán (AE) 2021/1153 ó Pharlaimint na hEorpa agus ón gComhairle an 7 Iúil 2021 lena mbunaítear an tSaoráid um Chónascadh na hEorpa agus lena n‑aisghairtear Rialacháin (AE) Uimh. 1316/2013 agus (AE) Uimh. 283/2014 (IO L 249, 14.07.2021, lch. 38-81).
               
               
                  
                     (9)
                  
                        Rialachán (AE) 2021/694 ó Pharlaimint na hEorpa agus ón gComhairle an 29 Aibreán 2021 lena mbunaítear an Clár don Eoraip Dhigiteach agus lena n‑aisghairtear Cinneadh (AE) 2015/2240 (IO L 166, 11.5.2021, lch. 1).
               
               
                  
                     (10)
                  
                        Rialachán (AE) 2021/697 ó Pharlaimint na hEorpa agus ón gComhairle an 29 Aibreán 2021 lena mbunaítear an Ciste Eorpach Cosanta agus lena n‑aisghairtear Rialachán (AE) 2018/1092 (IO L 170, 12.5.2021, lch. 149).
               
               
                  
                     (11)
                  
                        Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (“Clár EU4Health”) don tréimhse 2021-2027, agus lena n‑aisghairtear Rialachán (AE) Uimh. 282/2014 (IO L 107, 26.3.2021, lch. 1).
               
            
      
    ---documentbreak--- 
      
         
         
            
               IARSCRÍBHINN 
            
            
               ‘IARSCRÍBHINN
            
            
               Liosta de thionscadail agus de chláir atá chun leasa an Aontais dá dtagraítear in Airteagal 8(3)
            
            
               1.Cláir Eorpacha GNSS (Galileo & EGNOS)
                  1
               
            
            
               Rialachán (AE) Uimh. 1285/2013 ó Pharlaimint na hEorpa agus ón gComhairle an 11 Nollaig 2013 maidir le cur chun feidhme agus saothrú córas Eorpach um loingseoireacht satailíte agus lena n‑aisghairtear Rialachán (CE) Uimh. 876/2002 ón gComhairle agus Rialachán (CE) Uimh. 683/2008 ó Pharlaimint na hEorpa agus ón gComhairle (IO L 347, 20.12.2013, lch. 1).
            
            
               2.Copernicus
                  2
               
            
            
               Rialachán (AE) Uimh. 377/2014 ó Pharlaimint na hEorpa agus ón gComhairle an 3 Aibreán 2014 lena mbunaítear Clár Copernicus agus lena n‑aisghairtear Rialachán (AE) Uimh. 911/2010 (IO L 122, 24.4.2014, lch. 44).
            
            
               3.Réamhbheart maidir leis an gclár nua GOVSATCOM de chuid an Aontais a ullmhú:
            
            
               Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/2012, agus go háirithe Airteagal 58(2)(b) de (
               
                  IO L 193, 30.7.2018, lch. 1
               
               ). 
            
            
               4.An Clár Spáis:
            
            
               Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear clár spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013, (AE) Uimh. 377/2014 agus Cinneadh Uimh. 541/2014/AE (IO L 170, 12.5.2021, lch. 69).
            
            
               5.Fís 2020 lena n‑áirítear cláir thaighde agus forbartha de bhun Airteagal 185 CFAE, agus comhghnóthais nó aon struchtúr eile arna chur ar bun de bhun Airteagal 187 CFAE:
            
            
               Rialachán (AE) Uimh. 1291/2013 ó Pharlaimint na hEorpa agus ón gComhairle an 11 Nollaig 2013 lena mbunaítear Fís 2020 – An Clár Réime um Thaighde agus Nuálaíocht (2014-2020), agus lena n‑aisghairtear Cinneadh Uimh. 1982/2006/CE (IO L 347, 20.12.2013, lch. 104), lena n‑áirítear gníomhaíochtaí atá ann a bhaineann le hEochairtheicneolaíochtaí Cumasúcháin amhail intleacht shaorga, róbataic, leathsheoltóirí agus cibearshlándáil.
            
            
               6.Fís Eorpach, lena n‑áirítear cláir thaighde agus forbartha de bhun Airteagal 185 CFAE, agus comhghnóthais nó aon struchtúr eile arna chur ar bun de bhun Airteagal 187 CFAE:
            
            
               Rialachán (AE) 2021/695 ó Pharlaimint na hEorpa agus ón gComhairle an 28 Aibreán 2021 lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos na rialacha maidir le rannpháirtíocht agus leathadh agus lena n‑aisghairtear Rialacháin (AE) Uimh. 1290/2013 agus (AE) Uimh. 1291/2013 (IO L 170, 12.5.2021, lch. 1).
            
            
               7.Clár Taighde agus Oiliúna Euratom 2021-2025:
            
            
               Rialachán (Euratom) 2021/765 ón gComhairle an 10 Bealtaine 2021 lena mbunaítear Clár Taighde agus Oiliúna an Chomhphobail Eorpaigh do Fhuinneamh Adamhach don tréimhse 2021-2025 lena gcomhlánaítear Fís Eorpach – an Clár Réime um Thaighde agus um Nuálaíocht agus lena n‑aisghairtear Rialachán (Euratom) 2018/1563 (IO L 167 I, 12.5.2021, lch. 81).
            
            
               8.Gréasáin thras‑Eorpacha Iompair (TEN-T):
            
            
               Rialachán (AE) Uimh. 1315/2013 ó Pharlaimint na hEorpa agus ón gComhairle an 11 Nollaig 2013 maidir le treoirlínte Aontais chun an gréasán tras‑Eorpach iompair a fhorbairt agus lena n‑aisghairtear Cinneadh Uimh. 661/2010/AE (IO L 348, 20.12.2013, lch. 1).
            
         
         
            
               9.Gréasáin thras‑Eorpacha Fhuinnimh (GTE-F):
            
            
               Rialachán (AE) Uimh. 347/2013 ó Pharlaimint na hEorpa agus ón gComhairle an 17 Aibreán 2013 maidir le treoirlínte le haghaidh bonneagar tras‑Eorpach fuinnimh agus lena n‑aisghairtear Cinneadh Uimh. 1364/2006/CE agus lena leasaítear Rialachán (CE) Uimh. 713/2009, Rialachán (CE) Uimh. 714/2009 agus Rialachán (CE) Uimh. 715/2009 (IO L 115, 25.4.2013, lch. 39).
            
            
               10.Gréasáin thras‑Eorpacha Teileachumarsáide 
                  3
               :
            
            
               Rialachán (AE) Uimh. 283/2014 ó Pharlaimint na hEorpa agus ón gComhairle an 11 Márta 2014 maidir le treoirlínte le haghaidh gréasáin thras‑Eorpacha i réimse an bhonneagair teileachumarsáide agus lena n‑aisghairtear Cinneadh Uimh. 1336/97/CE (IO L 86, 21.3.2014, lch. 14).
            
            
               11.An tSaoráid um Chónascadh na hEorpa:
            
            
               Rialachán (AE) 2021/1153 ó Pharlaimint na hEorpa agus ón gComhairle an 7 Iúil 2021 lena mbunaítear an tSaoráid um Chónascadh na hEorpa agus lena n‑aisghairtear Rialacháin (AE) Uimh. 1316/2013 agus (AE) Uimh. 283/2014 (IO L 249, 14.7.2021, lch. 38).
            
            
               12.An Clár don Eoraip Dhigiteach:
            
            
               Rialachán (AE) 2021/694 ó Pharlaimint na hEorpa agus ón gComhairle an 29 Aibreán 2021 lena mbunaítear Clár don Eoraip Dhigiteach agus lena n‑aisghairtear Cinneadh (AE) 2015/2240 (IO L 166, 11.5.2021, lch. 1).
            
            
               13.An Clár Eorpach Forbartha Tionscal i réimse na Cosanta:
            
            
               Rialachán (AE) 2018/1092 ó Pharlaimint na hEorpa agus ón gComhairle an 18 Iúil 2018 lena mbunaítear an Clár Eorpach Forbartha Tionscal i réimse na Cosanta lena ndírítear ar thacú le hiomaíochas agus cumas nuálaíochta thionscal cosanta an Aontais (IO L 200, 7.8.2018, lch. 30).
            
            
               14.Réamhbheart maidir le Taighde Cosanta:
            
            
               Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/20121, agus go háirithe Airteagal 58(2)(b) de (IO L 193, 30.7.2018, lch. 1).
            
            
               15.An Ciste Eorpach Cosanta:
            
            
               Rialachán (AE) 2021/697 ó Pharlaimint na hEorpa agus ón gComhairle an 29 Aibreán 2021 lena mbunaítear an Ciste Eorpach Cosanta agus lena n‑aisghairtear Rialachán (AE) 2018/1092 (IO L 170, 12.5.2021, lch. 149).
            
            
               16.Buanchomhar struchtúrtha (PESCO):
            
            
               Cinneadh (CBES) 2018/340 ón gComhairle an 6 Márta 2018 lena mbunaítear liosta na dtionscadal atá le forbairt faoi PESCO (IO L 65, 8.3.2018, lch. 24).
            
            
               Cinneadh (CBES) 2018/1797 ón gComhairle an 19 Samhain 2018 lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO (IO L 294, 21.11.2018, lch. 18).
            
            
               Cinneadh (CBES) 2019/1909 ón gComhairle an 12 Samhain 2019 lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO (IO L 293, 14.11.2019, lch. 113).
            
            
               17.An Comhghnóthas Eorpach um ITER:
            
            
               Cinneadh 2007/198 (Euratom) ón gComhairle an 27 Márta 2007 lena mbunaítear an Comhghnóthas Eorpach um ITER agus um Fhuinneamh Comhleá a Fhorbairt agus buntáistí a thabhairt dó (IO L 90, 30.3.2007, lch. 58).
            
         
         
            
               18.Clár EU4Health:
            
            
               Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (‘Clár EU4Health’) don tréimhse 2021-2027, agus lena n‑aisghairtear Rialachán (AE) Uimh. 282/2014 (IO L 107, 26.3.2021, lch. 1).’
            
         
         
            
                  
                     (1)
                  
                        Déantar Rialachán (AE) Uimh. 1285/2013 a choimeád san Iarscríbhinn seo i bhfianaise Airteagal 110(1) de Rialachán (AE) 2021/696. 
               
               
                  
                     (2)
                  
                        Déantar Rialachán (AE) Uimh. 377/2014 a choimeád san Iarscríbhinn seo i bhfianaise Airteagal 110(1) de Rialachán (AE) 2021/696.
               
               
                  
                     (3)
                  
                        Déantar Rialachán (AE) Uimh. 283/2014 a choimeád san Iarscríbhinn seo i bhfianaise Airteagal 27(2) de Rialachán (AE) 2021/1153 lena mbunaítear an tSaoráid um Chónascadh na hEorpa agus lena n‑aisghairtear Rialacháin (AE) Uimh. 1316/2013 agus (AE) Uimh. 283/2014.